Reddit vil låse indhold bag betalingsmur

Reddit, internettets uofficielle hovedkvarter for alt fra kattememes til dybdegående nørdedebatter, er på vej mod en større forandring. CEO Steve Huffman har netop afsløret, at platformen vil begynde at låse visse subreddits bag en betalingsmur senere i år.

– Vi vil gerne give fællesskaber mulighed for at eksperimentere med betalt adgang, sagde Huffman ifølge Ars Technica. Han understregede dog, at Reddit stadig vil være gratis for de fleste brugere.

Men ikke alle er lige begejstrede. Mange af Reddits største fællesskaber styres af frivillige moderatorer, og nu opstår spørgsmålet: Skal de arbejde gratis, mens Reddit scorer kassen? Huffman erkendte, at der “stadig er meget at finde ud af i forhold til moderatorernes rolle og betaling.”

Ud over betalingsmuren afslørede Huffman også, at Reddit er på vej med en markedsplads, hvor brugerne kan købe og sælge digitale varer og tjenester direkte på platformen.

Det hele sker i en tid, hvor Reddit kæmper med økonomien. Ifølge Ars Technica tabte selskabet 484,3 millioner dollars i 2024, men ledelsen satser på vækst – både blandt brugere og annoncører.

Hvornår de første betalte subreddits ruller ud, er endnu uklart.

Reddit vil låse indhold bag betalingsmur